text: Snevejret har sendt de første biler i grøften
  08 januar 2016 kl. 06.29
  De to syd- og sønderjyske politikredse melder om flere soloulykker, der har sendt biler på afveje. 
  Snevejret har givet anledning til flere mindre soloulykker i det syd- og sønderjyske.
  - Vi har haft et par soloulykker. Der har dog været ringe materiel skade og ingen personskade, beretter vagtchef ved Syd- og Sønderjyllands Politi Henrik Sønderskov til TV SYD.
  Også i Sydøstjyllands Politikreds har det glatte føre skabt problemer, blandt andet kom en lastbil til at holde i modsatte retning på motorvejen.
  - En enkelt lastbil drejer ganske enkelt mod trafikken ude på motorvejen, så den holder med snuden den forkerte retning, siger Kristian Juliusen fra Sydøstjyllands Politi.
  Lige pt arbejder Dansk Autiohjælp også  ved Skærup Rasteplads i nordgående retning, hvor tre lastbiler er gledet ind i hinanden ved indkørslen til rastepladsen.
  Politiet har derfor en klar melding til morgentrafikanterne: Kør forsigtigt.
  ADVARSEL. Der er meget sne- og isglat over hele politikredsen. Flere p.t.færdselsuheld, såKØR FORSIGTIGT
  
  Solouheld uden personskade på Hjerting Landevej v/Alslev, Varde. Vejen delvis spærret. Årsag: glat føre, kør forsigtigt.  #politidk
  
  